ועדת הכספים, כנסת 17, פרוטוקול מספר 268, 2006-12-27 10:28

יעקב ליצמן: אני פותח את ישיבת ועדת הכספים.

בועז סופר: בעבר פנה יצרן למשרד התעשייה וביקש לייצר את הנעליים כשהוא בעצם מייבא את החלק העליון של הנעל.

בועז סופר: על זה הוא ביקש פטור ממכס כדי שהוא ירכיב את זה בארץ.

בועז סופר: נענינו ונתנו את הפטור.

בועז סופר: פנה אותו יצרן ואמר שסגר את עסקו, הוא לא מייצר יותר.

בועז סופר: אנחנו מבקשים לבטל כדי לא להשאיר סעיף פתוח.

דוד טל: למה?

יעקב ליצמן: אני נגד.

בועז סופר: משרד התעשייה הבהיר לנו בצורה ברורה.

בועז סופר: מקומו של המשרד הוא להגן על התעשייה.

בועז סופר: זו בקשה של משרד התעשייה שאמר שאותה הגנה כבר לא נחוצה.

יעקב ליצמן: אני נגד הסעיף הזה.

בועז סופר: אנחנו מבקשים שכל סעיף שהוא סעיף חופשי ופתוח, אנחנו לא רוצים אותו.

בועז סופר: אנחנו מוכיחים חדשות לבקרים שבכל מקום שיש משהו נקודתי, אנחנו נותנים.

דוד טל: אם זה היה טוב לאדם מסוים שאני בכלל לא מכיר אותו, והחליטו שזה טוב, זה צריך להישאר טוב.

דוד טל: אם יבוא מישהו עם יוזמה כזו או אחרת שרוצה לעשות את אותו הדבר, זה יהיה פתוח בפניו.

יעקב ליצמן: בדיוק.

יעקב ליצמן: אנחנו לא נצביע על זה.

יעקב ליצמן: אני נגד זה.

בועז סופר: נתנו בדין, ואין לי בעיה.

דוד טל: נשאיר את אותו דין שיחול על כולם.

יעקב ליצמן: בועז תודה רבה.

יעקב ליצמן: אנחנו לא מצביעים על זה.

יעקב ליצמן: אתה לא צודק.

יעקב ליצמן: לא יכול להיות שבשבילי יעשו דבר כזה, וברגע שסגרתי את המפעל ומישהו אחר רוצה לעשות זאת, זה לא יהיה.

בועז סופר: אדוני היושב-ראש, אין אחרים.

יעקב ליצמן: אני לא יודע.

יעקב ליצמן: מחר יהיה מישהו אחר שירצה לעשות את זה.

חיים אורון: בוא ניקח מצב הפוך.

חיים אורון: יבוא מחר מישהו, מקרה מסוים שכולנו נשת

חיים אורון: כנע שלמקרה הזה צריך לתת פטור ממכס על המקרה המסוים הזה.

חיים אורון: אם מה שאתה אומר הוא נכון, הוא אף פעם לא ייתן את זה.

חיים אורון: [

בועז סופר: כאן הייתה סיטואציה מקרית שהלכנו לקראתו.

יעקב ליצמן: אין מקרי.

יעקב ליצמן: אני אפילו לא יודע במה מדובר, אבל זה לא משנה.

יעקב ליצמן: אותו אדם סגר את המפעל, אבל מחר מישהו אחר ירצה לפתוח מפעל כזה.

יעקב ליצמן: תשאיר את זה.

יעקב ליצמן: למה זה מפריע לך שזה יהיה?

בועז סופר: רבותיי, חברי הכנסת, אני מבקש עוד משפט.

בועז סופר: אנחנו קשובים לבקשות שנעשות כדי להגן על הייצור המקומי.

בועז סופר: ידנו באופן יחסי קלה על הייצור המקומי.

בועז סופר: אנחנו רוצים לשמר את הסיטואציה שאנחנו ניתן כאשר צריך ואנחנו ניקח כאשר מדובר בקבוצה ריקה.

בועז סופר: אין יבוא בפרט הזה.

בועז סופר: אני מגן על כלום.

קריאה: אז מה איכפת לך שזה יהיה?

בועז סופר: מכיוון שאני לא אוהב להשאיר פריטים ריקים מתוכן בקבוצה ריקה.

דוד טל: זה יכול להתמלא.

דוד טל: במשך השנה זה יתמלא.

בועז סופר: יתמלא, יבואו אלינו.

דוד טל: למה לטרטר אותו אליך?

דוד טל: למה הוא צריך לרוץ אליך ולהתחנן?

בועז סופר: למה להתחנן?

בועז סופר: חבר הכנסת טל, אתה גורם לי להגיד לא מלכתחילה.

דוד טל: אז אתה לא ממלא את תפקידך נאמנה.

בועז סופר: אני ממלא את תפקידי נאמנה.

בועז סופר: אני בא בידיים נקיות לגמרי ובצורה הוגנת.

דוד טל: אני רוצה להבין מדוע נתנו להוא את הפטור הזה.

יעקב ליצמן: חבל על הוויכוח.

יעקב ליצמן: אני לא מעביר את זה.

יעקב ליצמן: אני לא מצביע על זה.

בועז סופר: אם אתה לא מצביע, פג תוקף מחר.

בועז סופר: אם תצביע או לא תצביע, זה אותו הדבר.

דוד טל: אז למה אתה מביא לנו את זה?

בועז סופר: כי אני מבקש את האישור.

בועז סופר: לומר לי שלא מצביעים, זה כמו לומר שפסלתם את זה.

בועז סופר: אני מבקש אדוני שתצביעו ותשנו.

חיים אורון: התוצאה היא אותה תוצאה.

חיים אורון: הוא לא יכול להאריך את זה.

שגית אפיק: זה אישור רגיל של הוועדה כמו לתקנות.

שגית אפיק: אם הוא לא מצביע, יכול להיות שהוא יביא את זה לסדר היום בעוד שבוע.

חיים אורון: הוא רוצה לא להביא את זה בכלל.

בועז סופר: הצו חתום.

בועז סופר: הוא בתוקף.

שגית אפיק: אם הוא לא מצביע בעד ונגד, אין החלטה.

שגית אפיק: הוא יעלה את זה על סדר היום.

שגית אפיק: זה לא אומר שפג התוקף מחר.

שגית אפיק: אין לך מגבלה של 60 ימים.

בועז סופר: אני חלוק עליך.

יעקב ליצמן: אני לא מביא את זה להצבעה.

בועז סופר: אני אענה לכם אם פג התוקף.

יעקב ליצמן: אם פג התוקף, אני אצביע, אבל אם לא פג התוקף – אני נגד.

יעקב ליצמן: הישיבה הופסקה בשעה 10:35 וחודשה בשעה 11:30

יעקב ליצמן: אני מחדש את הישיבה.

יעקב ליצמן: אנחנו מצביעים.

יעקב ליצמן: מי בעד?

יעקב ליצמן: מי נגד?

יעקב ליצמן: מי נמנע?

יעקב ליצמן: צו תעריף המכס והפטורים ומס קנייה על טובין (תיקון מס' 5), התשס"ז-2006 (נעליים) - אושר